
BAJKA O HRABROM JEŽIĆU 


Tele ugledalo ježića pa reče: 

— Da znaš, ja ću te pojesti! 

Ježić nije znao da telad ne jede ježeve pa se uplašio, 
smotao u klupko i frknuo: 

— Samo pokušaj... 

Podigavši rep, zaletjelo se glupo tele, sagnulo glavu 
spremno da ubode, a onda raširilo prednje noge i liznulo 
ježa. 


mami — kravi: 

— Jež me je ugrizao za jezik ! 

Krava podigla glavu, zamišljeno se ogledala, a zatim 
mirno nastavila pasti travu. 

A ježić se skotrljao u tamnu rupu ispod oskorušina 
korijena i rekao mami — ježici: 

— Ja sam, da znaš, pobijedio neku golemu zvijer, 
mora da je bio lav! 

I pročulo se nadaleko o hrabrom ježu. 

— U našoj šumi živi jež — junak! — šaputale su zvi- 
jeri. — Čuvajmo ga se! 


PUSTOLOVINE PJETLIĆA KRESTIĆA 


Tresući rumenom krestom 
koračao je mladi seoski pje- 
tlić Krestić uskim puteljkom 
kroz gustu šumu. Odjednom 
pred njega banu strašni Vuk 
koji je čučao iza jednog 

 žbumna i zareža: 


— Da nisi ti slučajno Crvenkapa? 

— Jesam, pa šta? — odvrati neustrašivi pjetlić Krestić. 

— Ha, ha, ha! — grohotom se nasmijao Vuk. 

— Hi,hi, hi! — nije mogao a da se ne nasmije i pjet- 
lić, pa upita: 

— Šta je u tome tako smiješno? 

— Grrr! — zareža Vuk škljocajući svojim dugim oč- 
njacima. — Kako? Zar ti da učiš Vuka šta je smiješno? 
= — Da... Upravo, ne! Nemam namjeru da ikoga učim 
bilo čemu! 

— Zbilja! A zašto, na priliku, vaše gospodstvo nema 
namjeru nikoga da uči, hm? 

— Pa... zato što sam još suviše malen... 

— Što onda nisi ostao kod kuće? Kamo si pošao? 

— Htio sam da prošetam malo. 

— A da nisi možda krenuo u posjetu svojoj baki? 

— Pogodili ste! 

— Aako ti ja ne dopustim, što ćemo onda, hm? 


— Ipak ću otići! Ne bojim se vas iako znam da ste 
strašni suri Vuk! 

— He, he, he! Nema šta, hrabar si ti pjetlić! A znaš 
li put do svoje bakice? 

— Neznam. A da li biste htjeli da mi ga pokažete? 

— Hoću! Pođi sa mnom! 

I pjetlić Krestić pođe za strašnim surim Vukom. 

Išli su tako, išli, išli. .. Putem će tek pjetlić čudeći se: 

— Jel' te,a što su vam oči tako velike? 

— Da te bolje vidim, pjetliću Krestiću ! 

— A što su vam uši tako dugačke? 

— Da te bolje čujem, pjetliću Krestiću ! 

— A što vam je nos tako golem? 

— Da te bolje namirišem, pjetliću Krestiću ! 

— A što su vam usta tako široka? 

— Da te bolje progutam, pjetliću Krestiću ! 

I strašni suri Vuk skoči na pjetlića, koji hitro odskoči 
ustranu. 

— Šta!? Da me progutaš? 


— Da! — bijesno zareža Vuk. 
— To sam upravo htio da čujem ! — odgovori neustra- 
šivi pjetlić i poteže pištolj iza pasa: — Bum! Bum! ... 


— A jeli ubio vuka? — upitat će netko od vas 
— Da, ubio ga je! 

— A, gdje je nabavio revolver? 

— upitat će možda netko od vas. 
— U kinu! 


Krošnja visoke jele nalik je kupoli cirkuskog šatora, 


a sićušni pauk — čarobnjak, iako tako sitan, cirkuskom 
akrobatu. 


Zelena majica čvrsto steže njegov okrugli trbuščić. 


Ruke su mu gole i nitko neće moći reći da je nešto sakrio 
6 u rukave. 


— Jele, nemojte šumoriti, ni vi, grmovi lješnjaka ! Gle- 
dajte paučića, sad će on prikazivati svoje majstorije. 

Jedan, dva, tri — i pauk, evo, ispušta tanku svilenkastu 
paučinu i brzo — brzo poče se po njoj spuštati. Nad njim 
beskrajno plavo nebo, a negdje duboko dolje zemlja, a on 
— neustrašivi mali akrobat — prelazi po tankoj niti na 
drugo drvo. 

Šumom je prošao lahor i lišće je zapljeskalo paučiću. 

»Odlično ! Odlično! Majstor je ovaj paučić!« 

Upravo kad se htio spustiti sasvim nisko da bi njego- 
ve majstorije vidjele i gljive što su se nagurale na trulem 
panju opazio je sjenicu na grani. 

Znao je: sjenica bi ga bez ikakvih ceremonija — jedno- 
stavno hop i progutala! 

Jedan, dva, tri — i on poče gutati paučinu. I, evo, već 
je visoko — visoko ! Drveće naokolo plješće svojim mekim, 
zelenim dlanovima. 

Eh, taj paučić, kakva klasa. Zaljuljao se po zraku, na- 
ciljao prema najdonjoj grani, a onda se iznenada naglo po- 
čeo uspinjati, sve je nasmijao tom majstorijom ! 

A nitko nije znao da paučiću nije bilo do smijeha, da 
se preplašio sjenice, koja zamalo da ga nije progutala za- 
jedno s bisernom niti. 


KAKO JE RAČIĆ DOŠAO DO KUĆE 


Bilo je to veoma davno. Sakupili se rakovi na dogo- 
vor: treba odlučiti gdje će koji živjeti. 

Poslije dogovora oni veći otišli u more, a oni manji 
u rijeke. 

Ostali samo oni maleni račići. Zelene boje s jednom 
štipaljkom manjom, a drugom većom. Rep i trbuh u njih 
mekan, slabašan. 

Rastom su maleni, ali zato lukavi, prelukavi. 

— Tamo kamo su pošli veliki sigurno je bolje — re- 
koše oni. I pošli oni da žive u moru. 

Nije prošlo mnogo vremena, vide račići: nije dobro 
u moru. Raznih je razbojnika. Sve same zubate ribe, broja 
im ne znaš. A tek ona strašila hobotnice s dugim pipcima 
ili jastozi s oštrim kliještima. 

Daleko je to od dobrog života ! 

Zavukao se račić pod kamen. Proviri ponekad, zgrabi 
kakvu algu ili crvića, i bjež' natrag. 

Vidi on jednog dana : puže kraj njegova kamena pužić : 
nosi kućicu na leđima. Desi li se što — skrije se u nju. 
Svoja kućica, svoja slobodica ! : 

»Eh, kad bih ja imao takvu!« — misli račić. 

Malena je glava u račića. Da smisli nešto valjano — 
ne može, ali nadmudriti koga, e, to on zna. 

— Zdravo bila, susjedo ! — reče on. Izađi iz kućice da 
malo porazgovaramo. 

— Nemam vremena! — odgovori pužić. — Zar ne vi- 
diš? Žurim. Braća me čekaju. A i ne odvajam se od svoje 
kućice. S njom rastem. 

I otpuže dalje. 

— Eh ti, slinavče bez mozga! — razljuti se račić. — 
Ali pričekaj samo, izmamit ću te ja iz kuće. 

Prošla je godina. Ponovo se sreli račić i pužić. 

— Ma gdje si tako dugo, pužiću? Odmori se. Navrati 
k meni. Umorio si se vukući tu svoju kućicu. A imam i 
nešto za tebe. Izlazi, pokazat ću ti. 

Vara račić: ništa on nema. Dva zelena brka to mu je 
sva imovina, a njih neće dati. 

— Meni ništa nije potrebno — odgovori pužić. — Je- 
dino bih želio takva kliješta kao što ih ti imaš. Teško je 
živjeti bez ruku! 

— Baš to, baš to, pod kamenom imam jedna! — ob. 
radovao se račić. Hajde sa mnom, dat ću ti ih! 

Nije povjerovao pužić: ma tko je još čuo tako nešto 
da bi kliješta sama bez raka ležala pod kamenom ! 

Iznenada naletjela na njih proždrljiva riba škarpina. 
Htjela račića cijelog progutati, ali promašila, pa zgrabila 
samo za kliješta i slomila ih. 

Račić pod kamen — šik! Jedva se spasio. Pužić se za- 
vukao u svoju kućicu. Otplivala škarpina. A pužić otpuzao. 

Prošla je još jedna godina. Nova kliješta izrasla u 
račića. 

Po treći put sreli se račić i pužić. Vidi pužić u račića 

— Otkuda ti? — zapita. 

— Kako — otkuda? Pa rekao sam ti da imam jedna 
pod kamenom. I sada još imam jedna u rezervi. 

— Daj ih meni — moli pužić. 

— Imeni su ona potrebna. . . Sam znaš koliko je ovdje 
razbojnika. Iznenada navale i otrgnu mi kliješta. Moram 
onda staviti druga. Ali tebi, starom prijatelju, dat ću jedna. 
Hajde sa mnom! 

Pošao pužić za njim, ali pošla i kućica. Jedva jedvice 
izvukao se iz nje, pa polako pod kamen. 

A račić se s jedne strane zavukao pod kamen, a s dru- 
ge izašao. Optrčao oko kamena, pa prema praznoj kućici. 
Rep i trbuh uvukao, kliješta i brkove ostavio vani. 

Tražio, tražio pužić pod kamenom — ništa nije našao. 

Izašao, gleda — a račić podigao na leđa njegovu ku- 
ćicu pa bježi po dnu. 

Ostao pužić bez kućice. 

Još istoga dana pojela ga škarpina. 

Račić otada nosi na sebi puževu kućicu. Skriva se u 
njoj, živi osamljen. Zato ga i zovu: rak-samac. 

A djeca, kad ga uhvate, viču : 

— Rak-kradljivac! Rak-kradljivac ! 

I zaista — kradljivac je: u tuđoj kući živi. 


TAJANSTVENA ZVJERKA 


Mačka voli miševe, galeb lovi ribu, muharica — muhe. 
Reci što jedeš, pa ću ti reći tko si. 

Odjednom začuh glasić: 

— Ajde, pogodi tko sam! Jedem kukce i mrave. 

Razmislio sam i odlučno rekao: 

— Djetao! 

— Nisi pogodio! Jedem ja i ose i bumbare. 

— Aha! Ti si ptica osojed ! 

— Nisam osojed. Jedem ti ja još i gusjenice i ličinke. 

— Gusjenice i ličinke vole drozdovi. 

— Ja nisam drozd. Grickam rogove što ih jeleni od- 
bacuju. 

— Onda si ti — šumski miš. 

— Kakav miš! Pa ja jedem miševe! 

— Miševe? Onda si, naravno, mačka. 

— Čas miš, čas mačka. I opet nisi pogodio. 

— Pokaži se! — viknuh ja i počeh zagledavati u kro- 
šnju tamne jele otkud se čuo glasić. 

— Pokazat ću se, ali priznaj da si pobijeđen. 

— Rano je još! — odgovorih. 

— Ponekad jedem guštere i ribe. 

— Možda si onda čaplja? 

— Nisam čaplja. Ja lovim ptice i kradem jaja iz gni- 

— Prema tome izgleda 
mi da si ti kuna. 

— Ne govori mi o kuni. 
Ona je moj stari neprijatelj. 
A ja ti još jedem pupoljke 
drveća, orahe, sjemenje jele 
i bora, jagode i gljive. 

Rasrdio sam se i vik- 
nuo: 

— E, onda nisi ništa 
drugo nego svinja! Ti jedeš 
sve odreda! Da, ti si podiv- 
ljala svinja, koja se u svojoj 
ludosti uspentrala na jelu. 

— Predaješ se? — upi- 
ta glasić. 

Grane se razmakoše, i 
ja ugledah — vjevericu. 

— Zapamti — reče ona 
— mačka ne jede samo mi- 
ševe, galeb ne lovi samo 
ribe, muharica ne guta sa- 
mo muhe. A vjeverice ne 
grickaju samo lješnjake. 

Grane se zaljuljaše i vje- 
verice nestade. Završila se 
basna. No ostala je priča. 
Priča o tome što jedu vje- 
verice u šumi. > 

DUĆAN KOD SVRAKE 


Sjedila sam u sobi uz toplu peć. Vani je bilo hladno. 
Odjednom začujem kako netko sitno kuca o moj prozor. 
Brzo ustanem da ga otvorim i vrlo se obradujem svome 
gostu. Bio je to moj stari znanac, vrabac Sivokap iz su- 
sjedne ulice. | 

Sav je bio promrznut. 

— Vraški je hladno — zacvrkuta on — ali kod tebe 
je baš ugodno. Dopusti da se malo ugrijem ! 

— Samo izvoli — rekoh mu i bacih još jednu cjepa- 
nicu u peć. — A sad mi pričaj malo o novostima u gradu. 
Vi vrapci uvijek koješta doznate. 

— E, zar ne znaš da je svraka otvorila dućan? — upi- 
ta me vrabac još uvijek pomalo dršćući. 

— Stara svraka? — uskliknuh začuđeno. — A gdje 
je taj dućan, molim te? 

— Upravo sam pošao do dućana — reče vrabac živo 
— pa sam usput svratio k tebi. No, ako želiš, možemo poći 
zajedno. Čuo sam da tamo prodaju raznovrsnu robu. 

— Idem s tobom, Sivokape — rekoh i odmah zgrabim 
kaput i cipele. — A što bi ti želio da kupiš? 

— Ja? — odgovori Sivokap. — Rado bih kupio sivu 
kapu u boji moga perja i debeli, vuneni šal. 

— Gotova sam! Hajdemo! — rekoh vrapcu. Zatvorili 
smo vrata, a Sivokap se udobno smjesti u mom širokom 
džepu da mu je samo glavica provirivala napolje. On mi 
je davao upute kojim putem da krenem. 

Hodala sam prilično dugo i napokon smo stigli do pra- 
znog, opustjelog igrališta. U sredini toga, snijegom pokri- 
venog mjesta, uzdizao se golem stari hrast. U njegovu deblu 
bila je šupljina i tu je svraka smjestila svoj dućan. 

Već izdaleka vidio se svjetleći natpis sastavljen od 
krijesnica: »DUĆAN KOD SVRAKE, radimo non-stop«. 

Na ulasku nas je dočekao maleni bijeli mišić. Ljupko 
je pogledao svojim sitnim očicama i upitao uslužno : 

— Što želite? 

— Želio bih kupiti nešto za zimu, kapu i šal na prim- 
jer — odgovori vrabac. 

— Zimski odjevni predmeti, dakle? — reče mišić 
važno. — Izvolite, u prvi odjel desno. 

— Hvala vam — rekosmo i pođosmo. 

Zaista, kod svrake je bio dobar izbor. Sivokap je is- 
kušao nekoliko kapa pred zrcalima koja su visjela svuda 
naokolo. Posluživala nas je vrlo brza i vješta vjeverica. 

— Prvorazredna vuna — reče ona za šal koji je Sivo- 
kap razgledavao. — A kapa vam divno pristaje — doda 
zatim umiljato. 

Izabrasmo šal i kapu i već smo htjeli da pođemo. U 
to nam vjeverica smiješeći se preda račun. 

— Ta mi nemamo novca, Sivokape — uzviknem. — 
Kako smo mogli da krenemo u dućan bez toga? 

— Kod nas se ne plaća novcem — začujem u to du- 
bok i kreštav glas iznad sebe. Bila je to stara svraka. 

— Plaća se u zrnju, sjemenju, mrvicama i prema dogo- 
voru. Uostalom da li želite jamčiti za vrapca? — upitala 

— Oh, svakako — rekoh. — Vrabac je moj prijatelj : 
Možete zapisati moje ime i, zatim, recite koliko vam dugu- 
jemo. 

Svraka pogleda dugme koje se kao srebro sjalo na 
mom kaputu. 

— Donesite jedno ovakvo dugme i dug će biti plaćen. 
Obožavam predmete koji se sjaje — reče mi zatim. — 
Sakupljam takve stvarčice. : 

— Imam kod kuće isto ovakvo dugme i rado ću vam 
ga donijeti ili poslati po Sivokapu — odgovorim. 

Upravo je u dućan ušao nov kupac. Bio je to sivi zečić. 

— Zebu me uši! — poviče još s ulaza. — Uši će mi ot- 
pasti od zime! 

— Hajdemo — rekoh Sivokapu — da više ne zadrža- 
vamo svraku. 

— Do viđenja — reče pristojno ona. — Dođite opet i 
preporučite me u susjedstvu. Za proljeće i ljeto priprema- 
mo bogat izbor šarenih tkanina. Najnoviji krojevi za lep- 
tire. Šijemo i haljine za cvijeće, po mjeri. 

— Do viđenja! — pozdravismo Sivokap i ja i izađemo. 

— Posjetite nas opet — reče nam i bijeli mišić na iz- 
lazu. — Radimo non-stop, pa čak i noću. Zbog toga smo 
namjestili kao pomoćnika jednu sovu. 

Konačno smo izašli. Sivokap nije bio više u džepu, 
nego je ponosno sjedio na mom ramenu. Tako je eto dobio 
kapu i šal. Sada mu više nije bilo hladno. 

Dugme sam poslala svraki po Sivokapu i, kako čujem, 
bila je vrlo zadovoljna. Na proljeće se spremam da pono- 
vno posjetim njen dućan. 


STRAŠAN PAS 


Tamo u onoj ulici iza raskršća živi strašan pas. Svi 
znadu da je strašan jer strašno laje, strašno je velik i stra- 
šno je crn. Zbog toga se svi dječaci strašno boje velikog 
crnog psa, pa čak i ulice iza raskršća. 

U toj ulici ima i drugih pasa, ali oni nisu strašni. Oni 
su savim obični. Ne laju, ne napadaju, nego samo razmiš- 
ljaju. Razmišljaju i danju i noću, razmišljaju čak i u snu. 
O čemu razmišljaju obični psi u ulici iza raskršća? 

Pa eto, ako vas baš zanima, oni razmišljaju o velikom 
crnom psu. Htjeli bi saznati zašto je on strašan. Nakon 
dugog razmišljanja, od kojega nije bilo koristi, pošli su 
da pitaju i da saznaju. 

— Reci — zamolio je jedan običan pas — zašto si ti 
strašan? 

— Zato što me se svi boje — ponosno je odgovorio 
strašni pas. 

— Akad se netko ne bi bojao? — skromno upita drugi. 

— To bih baš htio vidjeti — grohotom se smijao stra- 
šni pas. — He, he, he! Ha, ha, ha! Baš bih htio! 

I grohot strašnog psa bio je strašan, pa su se obični 
psi šutke razišli. 

A tada je u ulicu došetao dječak koji nikada nije čuo 
za strašnog psa. Došetao je, dalje šetao i fićukao. Svim 
običnim psima stao je dah, a strašan pas je izašao iz svog 
dvorišta dišući duboko, kako bi mogao što gromkije zala- 

Dječak je prestao fućkati, ali se nije uplašio. Prišao 
je strašnom psu. 

— Što se ljutiš, crni? — pitao je ljubezno. — Ništa ti 
neću učiniti. 

Pružio je ruku i pomilovao strašnog psa po glavi. Stra- 
šni pas se strašno zbunio. Samo je mahao repom. 

Jednostavno je osjetio da više nije strašan pas. Kako 
se to dogodilo, ne bi mogao reći ni on, ni oni obični psi iz 
ulice iza raskršća. Jednostavno se dogodilo i točka! 

Ovo je pomalo neobična priča, pa vi i ne morate vje- 
rovati da je u toj priči sve baš istinito. 

U jednoj kući na početku ulice stanuje Branko. Kad 
ide u školu, mora proći cijelom ulicom i bilo bi zaista čudno 
da ne poznaje šutljivog mačka. Zapravo, taj se mačak 
možda i ne zove šutljivi mačak. Možda ima neko drugo 
ime, ali za Branka je on bio i ostao — šutljivi mačak. 


Kad god Branko ide u školu, šutljivi mačak sjedi na 
prozoru, drijema ili čisti šape. Ponaša se kao da nikada 
nije vidio Branka i kao da ga upće ne poznaje. 

Jednoga dana Branko se zaustavio. Naljutilo ga je 
dremljivo ponašanje šutljivog mačka. 

— Slušaj, ti! — rekao mu je Branko. — Zar nikada 
nemaš nikakvog posla? Samo sjediš i samo drijemaš, a ako 
baš ne drijemaš, tada oblizuješ šape. Znam, misliš da te 
grdim zato što ne pozdravljaš. Varaš se! Nije mi do tvojih 
| pozdrava. Mogu ja, ako baš želiš, pozdravljati sam sebe do 
| mile volje! Ne, nije riječ o pozdravima. Shvati, ne sviđa 
mi se takav dremljivi mačak kao što si ti. Možeš se i na- 
ljutiti, ali što sam rekao — rekao sam! 

Branko je čvršće uhvatio svoju torbicu i pošao niz 
ulicu. 

Šutljivi mačak je gledao za njim i bio tužan. Zašto? 
Zar ne pogađate? On uopće nije bio takav kakvim ga je 
Branko smatrao. Hvatao je miševe, pregledao svaki dan 
kuću od podruma do tavana i radio još stotinu drugih 
mačjih poslova. Samo kad bi Branko išao u školu, on je 
sjedao na prozor da ga dočeka i pozdravi. Sviđao mu se 
Branko, jer u cijeloj njegovoj kući nije bilo nijednog dje- 
čaka. A sada ga je Branko čak i izgrdio! Šutljivi mačak 
tužno pogleda niz ulicu. Možda bi i uzdahnuo, ali mačke ni- 
kada ne uzdišu. Sklupčao se da prespava tugu. A što drugo 
da učini? 

NEBO SE RUŠI 


Jednom maleno lane Kančila upadne u stari, suhi zde- 
nac. Izaći nikako nije moglo — stijene zdenca bile su glatke 
i visoke. Nitko nije čuo njegovo zapomaganje i malenom 
lanetu zaprijeti smrt od gladi. 

Dok je Kančila čamio u zdencu, Slon je, izgarajući od 
žeđi, tražio izvor da se napije. Veoma se obraduje ugledavši 
stari zdenac i uputi se k njemu u nadi da će naći bar malo 
vode. Opazivši lane na dnu, veoma se začudi. 

— Hej, što ti radiš tu, Kančila? Očito, upao si u zde- 
nac i sad ne možeš napolje. Tako ti i treba kad ne paziš! 

Kančila je znao kako treba razgovarati sa slonom pa 
grubo odgovori : 

— Eh, ti, Slone — Surloviću, dugačka ti surla, noge 
kao balvani, a oči sićušne. Rastom si velik, ali dalje od surle 
ne vidiš! Uši imaš dosta velike, no malo je od njih koristi. 
Zar nisi čuo da će se danas nebo strovaliti i svom svojom 
težinom prignječiti zemlju! Eto, uskoro ćeš se pretvoriti 
u lepinju! 

Slon se uplaši čuvši te riječi, pa zapita: 

— Mogu li se, Kančila, sakriti zajedno s tobom? 

— Jesili pri sebi? Ta pogledaj kakva si ti gromadina! 
Ako na mene navališ — gotov sam! Tu sam se sakrio da 
me nebo ne prignječi, a sad me ti hoćeš zdrobiti? 

— Ma nemoj tako, Kančila! U zdencu ima mjesta za 
obojicu. Neću te ja prignječiti. A osim toga možeš se uvući 
u koje udubljenje na stijeni, imaš se kuda smjestiti. Jed- 
nom riječju, ne uzbuđuj se, ja te neću zdrobiti. 


— Uh, tvrdoglav si kao slon! 
Bolje nađi, dok još ima vremena, 
neko drugo mjesto, ovdje će ti biti 
tijesno. Kažem ti, ne silazi ovamo, 
strašno mi je i onako samom. 

Govoreći to, Kančila pogleda 
prema nebu. 

— Gledaj, gledaj, nebo se za- 
ljuljalo. Traži što brže neko sklo- 
nište, inače ćeš začas biti lepinja. 

Slon podigne glavu i pogleda 
nebo. Vidio je oblake što ih je gonio 
vjetar, pa od straha skoči u zdenac. 
A Kančila je samo to i čekao. Jednim 
se skokom nađe na slonovim leđima, 
a drugim na slobodi. 

Sretan što se spasio veselo po- 
viče: 

— Ostaj mi zdravo, Slone! Do- 
bro čuvaj zdenac! A što se neba tiče 
— ne boj se. Ono se i ne misli srušiti. 
I znaj, nebo se nikada ne ljulja, ono 
su bili oblaci što ih je vjetar gonio. 

I Kančila ode, a Slon ostane u 
zdencu. Sad je on morao smišljati 
kako da iz njega izađe. A to nije bilo 
nimalo jednostavno jer zdenac je bio 
dubok, a stijena glatka i visoka. 

KAKO JE NESTALA 
CAROBNA MOTIKA 


U davna vremena bila je na svijetu samo jedna motika, 
i to ona u dikobraza Kotoka. 

Jednom su pauk Enensi i dikobraz Kotoko odlučili da 
zajednički obrađuju njivu. 

Prvi je na zemlju izašao pauk sa svojom porodicom. 


“I počeli su oni noževima rahliti zemlju. 


Došlo vrijeme da i dikobraz pođe na njivu. I ponio on 
sa sobom svoju motiku. Gleda Enensi i vidi: Kotoko za- 
mahnuo motikom, zabio je u zemlju i zapjevao : 


»Pomozi, motiko, pomozi, ljepše je raditi u slozi«. 


Nato motika iskoči iz Kotokovih ruku i sama počne 
skakati poljem. Tap-tap, hop-hop, sve skače ona na onoj 
jednoj nozi i vješto zemlju prevrće. Do večeri prekopala 
ona tako čitavo dikobrazovo polje. 

Pogledao Kotoko na prekopanu zemlju, šapnuo nešto 
motici i ona se zaustavila. Stavio Kotoko motiku na rame 
i pošao kući. 

Zamislio se pauk Enensi: »Zašto da po cijeli dan grbi 
leđa, valja doći do te motike, neka ona radi !« 

Počelo svanjivati. Prišuljao se Enensi do Kotokove 
kuće, dohvatio motiku pa bjež'. I čim je došao na polje, 
zamahnuo je motikom, zabio je u zemlju i zapjevao pje- 


smicu : 
»Pomozi, motiko, pomozi, ljepše je raditi u slozi«. 


I motika skok po skok počela svoj posao. Vješto skače, 
jedanput udari s jedne, drugi put s druge strane, samo ko- 
madići zemlje lete na sve strane. 

Enensi sjedi i sve se smješka: »Ima li još itko na svi- 
jetu ovako čudesnu stvar?« 

Prekopala motika cijelo polje. Obradovao se pauk pa 
joj reče: 

— No, dosta si radila, dosta za danas. 

Ali motika ni mislila nije da stane, jer pauk Enensi 
nije znao čarobnu riječ kojom bi je zaustavio. Gleda pauk 
bespomoćno u motiku, a ona već počela prekapati put kroz 
šikaru. Ništa Enensi nije mogao učiniti. Kopala je motika, 
kopala, iskopala sebi put sve do obale te iščezla u oceanu. 

I otada više nitko nema čarobnu motiku koja bi umje- 
sto njega radila. 

TKO ZNA BOLJE 


Jednom komarac, muha i moljac krenuli u lov pa u 
šumi susreli pauka Enensija. 

— Evo nam dobrog zalogaja! — rekoše oni, te na- 
vale na njega. Ali Enensi je bio jači nego što je izgledao i 
oni ga nisu mogli savladati. Napokon, da bi se odmorili, 
oni prekinuše borbu. Tada ih Enensi zapita : 

— Zašto ste napali na mene? 

Oni odgovoriše : 

— Mi smo gladni. A kao što 
znaš, sve što živi, mora i jesti 

Enensi reče: 

— Ja također moram jesti. 
Zašto onda ja ne bih pojeo vas? 

— Nisi dosta jak da bi nas svla- 
dao — rekoše trojica lovaca. 

— A vi niste dovoljno jaki da 
mene svladate! — odgovori Enensi. 
— Nego znate što: hajde da se okla- 
dimo. Svaki od vas ispričat će jedan svoj doživljaj. Ako 
ja kažem da ne vjerujem, možete me slobodno pojesti. I ja 
ću vama, također nešto ispričati. Ako kažete da je to laž, 
ja ću pojesti vas. 

Sva tri lovca su pristala. Prvi je počeo moljac. 

— Još prije nego što sam se rodio — poče on svoju 
priču — moj se otac naselio na novi komad zemljišta, ali 

Tada ja izletim, iskrčim šumu, 
prekopam zemlju, posadim sjeme, 
oplijevim travu, sakupim žetvu i 
spremim je u hambar. Mada sam se 
nakon nekoliko mjeseci napokon 
rodio, moj otac je već bio bogat. 

Moljac, muha i komarac pogle- 
daju pauka očekivajući da će on 
reći: »To je sasvim nevjerojatno«, 
jer tada bi ga mogli pojesti. Ali 
Enensi reče: 

— Kako je to uvjerljiva priča. I kako samo istinita ! 

Tada komarac počne pričati svoj doživljaj. 

— Jednom, baš sam bio navršio četiri godine, sjedio 
sam mirno u šumi i preživao slona, kojega sam maloprije 
bio ulovio. Ali bio mi je to i suviše malen zalogaj, i kad sam 
u blizini spazio leoparda, dadem se u potjeru za njim. No 
kad sam ga htio ščepati, on se okrene, razvali ralje s na- 
mjerom da me proguta. Tada mu ja 
brže bolje gurnem ruku u grlo i kad 
sam dokučio do repa, povučem i iz- 
vrnem ga naopačke. Leopard je prije 
našeg susreta bio pojeo ovcu i sada 
se ona jadnica našla na slobodi. Ovca 
mi zahvali i ode na pašu. 


Komarac, muha i moljac su mi- 
slili da će Enensi reći: »Kakva laž«, 
a tada će ga oni pojesti. Ali Enensi 
reće: 


 -.-_—.».ao::):) 

— O, kakva živa istina! 

Došao red na muhu. Ona 
reče: 

— Evo moje priče: 

— Jednom sam lovila po 
šumi i bila na tragu antilopi. 
A kad sam je opazila, nani- 
šanim, opalim, potrčim, i 
uhvatim je. Povalim je na 
bok, ogulim joj kožu, a meso 
razrežem. Tada opazim svoje 
tane. Uzmem ga i ponovo 
njime nabijem pušku. Bila sam gladna, odnesem meso na 
vrh visokog drveta, zapalim vatru na grani i skuham jelo. 
Pojela sam čitavu antilopu, ali kad sam htjela sići, trbuh 
mi se tako naduo od silnog jela da sam bila preteška da se 
spustim na zemlju. Tada se vratim u svoje selo i uzmem 
vrpcu. Zatim se ponovo uspnem na drvo, omotam vrpcu oko 
pasa i oprezno se spustim na zemlju. 

Muha, moljac i komarac spokojno su čekali da pauk 
Enensi kaže: »O, kakva laž!« Ali umjesto toga on reče: 

— To je najistinitija priča koju sam ikada čuo. 

Sada je bio red na pauku. 

— Prošle godine sam posadio palmu — poče on svoju 
priču. Za mjesec dana drvo je već naraslo. Bio sam gladan 
pa stresem tri kokosova oraha. Otvorim nožem prvi, kad iz 
njega izleti muha, otvorim drugi — izleti moljac, otvorim 
treći — izleti komarac. Kako su svi oni odrasli na drvetu 
što sam ga ja posadio, pripadali su, naravno, meni ! Ali kad 

sam ih htio pojesti, 
oni utekoše. Otada 
ih tražim jer oni pri- 
padaju meni i ja ih 
imam pravo pojesti. 
I, eto, danas sam 
imao sreću, pa sam 
vas napokon našao, 
dragi moj komarče, 
muho i moljče! 

Tri lovca su šu- 
tjela. Enensi upita: 

— Zar nemate 
što reći? 

Oni su htjeli reći isto ono što je Enensi govorio: »Ka- 
ko uvjerljivo! Živa istina!«, ali se nisu usudili jer tada 
bi Enensi imao pravo da ih pojede. 

Ali nisu mogli reći ni da je to sve laž, jer bi izgubili 
okladu, pa bi ih Enensi i opet imao pravo pojesti. 

I zato nisu mogli odlučiti što da rade. Jer, ako kažu 
jedno — nije dobro, ako pak kažu drugo — i opet ne bi 
valjalo. 

Nije bilo drugog izlaza nego uteći. To su i uradili. 

Otada, kad god pauk uhvati komarca, muhu, ili moljca, 
odmah ih pojede, jer on je bio taj koji ih je nadmudrio 
i dobio okladu. 

LISICA | TELEGRAF 


Mnogobrojne su majstorije tete lije. Ta nije li ona 
nadmudrila gavrana i domogla se sira, nije li nasamarila 
psa čuvara i pojela mu ispred nosa najljepšeg pijetla? Tako 
barem pričaju basne. 

Da, lukava je zvjerka lisica! Čak se, eto, služi i tele- 
grafom! Vidio je to na svoje oči lovac Danilov iz Petropav- 
lovska. Vidio i ispričao. 

— Vraćao sam se iz lova. Bio je kraj veljače. Teško 
sam se probijao dubokim snijegom. Predvečer, već potpu- 
no iscrpljen, izbijem na šumsku prosjeku. Uzduž nje otegli 
su se stupovi telegrafsko-telefonske veze. Snijeg je na pro- 
sjeci bio izbrazdan lisičjim tragom, kao da je lisica hodala 
od stupa do stupa. 

Da bih brže napredovao, pošao sam prosjekom. Od- 
jednom opazim neku pticu kako čudno bježi među drve- 
ćem. Jedno je krilo vukla po snijegu. Lako sam je uhvatio. 
Bio je to tetrijeb. Krilo mu je bilo slomljeno, kao da je 
po njemu netko udario štapom i slomio kost. Drugih po- 
vreda nije bilo. Stvar savim čudna. Jer nijedan lovac neće 
ostaviti već uhvaćenu lovinu. 

Ogledao sam se naokolo. Sve je bilo tiho. Samo su 
žice sumorno brujale na vjetru. Žice! I tada sam se do- 
sjetio. Žice su bile svemu krive. U sumrak ptice su letjele 
na noćište i naletjele na žicu, sudarale se i padale u snijeg. 
A lisica je svakog dana obilazila telegrafsku liniju i na lak 
način dolazila do obilne lovine. 

Eto, tako se lisica služila telegrafom ! 

ZEC PRESTRAŠIO TIGRA 


Jednom Zec sreo Slona. Oči u Slona bile žalosne, pre- 
žalosne, pa ga Zec upita: 

— Što je s tobom, striče? Zašto su ti oči tako tužne? 

— A čemu da se radujem kad danas moram umrijeti? 
— tiho će Slon. 

Zec nije mogao povjerovati svojim ušima: 

— Zar ti da umreš, striče?! Pa ti si zdrav i snažan? 

— Sve je to zbog Tigra — objasni Slon i tako duboko 
uzdahne da Zec samo što ne zaplače od žalosti. — Da, sve 
zbog Tigra. Naredio mi je da tačno u podne budem na po- 
jilu. Tamo će me pojesti. 

I jadni Slon pokunjeno spusti glavu, a surla mu se 
dotakne zemlje. 

— Baš se imaš koga bojati! Ma kakav Tigar! — klikne 
Zec. — Poslušaj mene i sve će biti dobro! 

— Što moram uraditi? — zapita Slon. 

— Podigni me i smjesti među svoje uši — reče Zec. 

Slon uradi što mu je Zec rekao. 

— A sad idemo na pojilo! — odlučno će Zec. — I za- 
pamti: kad te udarim šapom po glavi — padni na zemlju 
i pretvaraj se kao da si mrtav. 

— Bit će kako si rekao — odgovori Slon i oni krenuše. 

Tek što je Slon stigao na obalu potoka, kad evo ti već 
Tigra. Čim ga je opazio, Zec ugrize Slona za uho. Slon to, 
naravno, nije ni osjetio, a Zec poviče : 

— Ništa ne valja ovo meso! 

Zatim Zec skoči Slonu na 
šiju, ponovo ga ugrize i poviče : 


— Kako neukusno meso! Bolje će biti da od slonove 
kože napravim prostirač za moje zečiće! 

I Zec udari Slona šapom po glavi. Slon se kao gromom 
ošinut svali na zemlju i pruži se kao mrtav. 

Prestrašio se Tigar. Nije ni čudo. Kako li mora da je 
snažna ta životinja koja jednim jedinim udarcem obara 
slona! 

A Zec skoči sa Slona, okrene se Tigru i poviče : 

— Napokon ću se dobro najesti! Tigrovo meso je ku- 
dikamo bolje od slonovog. 

I podigavši se na zadnje šape, Zec neustrašivo pođe 
prema Tigru. 

A ovaj, sav užasnut, jurne u džunglu. Zec poviče za 
njim: 

— Bježi, bježi, al' nećeš umaći. Naći ću ja već tebe 
u ovoj šumi! 

Uvukao se Tigar u svoj brlog, odahnuo i odlučio: 

— S takvim čudovištem bolje je da se više ne sret- 
nem. Još danas ću se preseliti u drugi kraj. 

Tako je i učinio. 

Slon je svim zvijerima u 
džungli ispričao kako ga je spa- 
sio hrabri i lukavi Zec. I zvijeri 
su se dugo smijale glupom i 
strašljivom Tigru. 


KAKO DIJELITI PLIJEN 


Lav, hijena i zec pošli zajedno u lov. Kad su nahvatali 
dosta divljači, sjeli su u hlad pod granati baobab da podi- 
jele lovinu. 

— Daj ti podijeli! — naredi lav hijeni. 

Hijena sebi uzme najveći dio, lavu dade manji, a zecu 
ostavi tek mrvice. 

Lav je pogleda, zamahne šapom i — hijena plati glavom 
svoju lakomost. 

— A sada podijeli ti! — zapovjedi lav zecu. 

Zec, ne oklijevajući ni trenutka, stavi najveći dio lovine 
pred lava, onda pridoda još i onaj manji dio, a zatim i sve 
ono što je preostalo. 

— Tko te naučio tako pravedno dijeliti? — upita lav. 

— Ona koja je još maloprije bila živa! — odgovori 


ZEC. 


KORNJAČA I MUDROST OVOGA 
SVIJETA 


Jednom je Kornjača pomislila da ne bi bilo loše kad 
bi zagospodarila svim mudrostima koliko god ih ima na 
svijetu i tako postala jedino mudro biće na zemlji. Tako 
mudro da bi joj se obraćali svi, čak i kralj i njegovi savje- 
tnici kad bi htjeli riješiti kakvo pitanje. 

I Kornjača se prihvatila posla i počela skupljati mud- 
rosti. Svaku koju bi našla strpala bi u bocu napravljenu 
od tikve i čvrsto je začepila gužvom od lišća. 

Kada je mislila da je sakupila svu mudrost ovoga svi- 
jeta, ona odluči da tikvu punu mudrosti objesi na vrh naj- 
višeg drveta kako se do nje ne bi nitko mogao popeti. 

Kornjača omota grlić tikve tankim užetom, slobodne 
krajeve sveže u čvor i uže prebaci preko vrata tako da joj 
se tikva s mudrošću klatila na trbuhu. 

Zatim se pokuša uspeti na drvo, ali opazi da je to ne- 
moguće jer joj tikva smeta. 

Pokušala je i ovako i onako, ali sve je bilo uzalud. Od- 
jednom začuje da joj se netko smije za leđima. Okrene se i 
opazi lovca. 

— Draga moja — reče lovac — ako se hoćeš popeti 
na drvo, moraš bocu svezati na leđa. 

Kad je čula tako mudar savjet, Kornjača je uvidjela 
da na zemlji ima još mudrosti. A ona je mislila da je sva 

36 mudrost ovog svijeta u njenoj boci. 


Ljutita što je uzalud tratila vrijeme skupljajući mud- 
rost ona uzme bocu i tresne je o zemlju. 

Boca se razbila, a mudrost se raspršila na sitne koma- 
dićke koji su se razletjeli po čitavoj zemlji. 

Eto zašto svaki onaj koji hoće da traži može naći ko- 
madićak mudrosti. 

LEOPARD | ANTILOPA 


Leopard u stepi uhvati Antilopu. 

— Pustit ću te — reče on Antilopi — ako tri puta 
kažeš istinu. Govori ! 

I Antilopa reče: 

— Ako ja, kad se vratim kući, ispričam da si me ti 
uhvatio i onda pustio, nitko mi neće vjerovati. 

— Istina je što kažeš! — reče Leopard. — Govori 
dalje! 

— Ako ti, kad se vratiš kući, ispričaš da si me pustio 
zato što sam rekla istinu, nitko ti neće povjerovati. 

— Živa je istina to što kažeš! — reče Leopard. 

— Reci sada i treću istinu! 

Antilopa reče: 

— Moj veliki brate, sigurna sam da si ti sit dok sebi 
dopuštaš takve šale. Da nije tako, ti bi mene već davno 
pojeo. 

— Ito je istina! — reče Leopard. 

Pitate da li je Leopard održao obećanje. 

Jeste! Pustio je Antilopu. 


PRIJATELJ | NEPRIJATELJ 


Nesreća zadesila prepelicu. Zapalila joj se kuća. 

Doletjela sjenica da vidi što se dogodilo. 

— Tako ti i treba kad ne paziš — reče sjenica i u vatru 
baci suhu travku. 

Odnekud doleti i lastavica. U kljunu je donijela kap 
vode pa je ispusti u vatru. 

Od suhe travke, što ju je u vatru bacila sjenica, oganj 
nije postao veći. Niti je od kapljice vode, što je u vatru 
spustila lastavica, oganj postao manji. 

No zato je prepelica znala tko joj je prijatelj, a tko ne- 
prijatelj. 

M Pa, TM. vao m o ae 
Milivoj Matošec: Šutljivi mačak ..... za RE: 1:20 
* * *; Nebo se ruši (indonežanska Area — prevea Davit. Hlap) e Ra 22 
* * *: Kako je nestala čarobna motika (narodna iz Afrike — preveo Davor 
Hlap). =. sat S adis tone 26 
* * *; Tko zna bolje (narodna iz o AlukES preveo Povr Hlap) zA. seen 26 
* * *. Lisica i telegraf (priredio Dragutin Horkić) ...... ; 3t 
* * *. Zec prestrašio tigra (vijetnamska narodna — preveo Der Eidpj. 32 
* * *. Kako dijeliti plijen (narodna iz Afrike — preveo Davor Hlap). . . 35 
* * *. Kornjača i mudrost ovoga svijeta (nigerijska narodna — preveo 
Davor Hlap)i . «e 4 . 36 
* * *. Leopard i antilopa (oziča jedu Mende preveo ibavor Hlap) . . 838 


* * *:; Prijatelj i neprijatelj (kazahstanska narodna — preveo Davor Hlap) 39 


.............—.—— 000 
Izdavačka radna organizacija »ŠKOLSKA KNJIGA«, Zagreb, Masarykova 28 e Za izdavača JOSIP 


MALIĆ * Korektor ANFISA CINOTTI * Ofset-tisak Grafičkog zavoda Hrvatske, Zagreb, 
Frankopanska 26 

